

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.14.** | 2024. gada 26. septembrī |

**25.**

**Par projektu pieteikumu apstiprināšanu Ogres novada pašvaldības konkursā**

**“Remigrācijas atbalsta pasākums jaunu darba vietu radīšanai “Esi darba devējs Ogres novadā!””**

# Ar Ogres novada pašvaldības domes 2024. gada 9. janvāra lēmumu “Par Ogres novada pašvaldības konkursu “Esi darba devējs Ogres novadā!”” (ārkārtas sēdes protokols Nr. 1; 4.) (turpmāk – Lēmums) apstiprināts Ogres novada pašvaldības konkursa “Remigrācijas atbalsta pasākums jaunu darba vietu radīšanai “Esi darba devējs Ogres novadā!”” (turpmāk – konkurss) nolikums, nosakot konkursa izsludināšanas un projektu iesniegšanas, izvērtēšanas, apstiprināšanas, īstenošanas, finansēšanas un uzraudzības kārtību.

# Saskaņā ar nolikumu 2024. gada 10. maijā tika izsludināts konkurss, sniedzot iespēju uzņēmējiem iesniegt projektu pieteikumus, kas tiks realizēti Ogres novada administratīvajā teritorijā un kuru rezultātā tiks radīti jauni produkti un pakalpojumi vai radītas jaunas darbavietas remigrantiem.

# Līdz konkursā noteiktajam pieteikumu iesniegšanas gala termiņam – 2024. gada 15. septembrim – tika saņemti 2 pieteikumi par kopējo summu 7422,10 *euro*.

# Ņemot vērā iesniegtos pieteikumus, konkursa komisijas vērtējumu un pamatojoties uz Pašvaldību likuma 5. panta pirmo un otro daļu,10. panta pirmās daļas 21. punktu, kā arī “Ogres novada pašvaldības konkursa “Remigrācijas atbalsta pasākums jaunu darba vietu radīšanai “Esi darba devējs Ogres novadā!”” nolikuma 48. punktu *(Konkursa rezultātus un komisijas pieņemto lēmumu par līdzfinansējumu piešķiršanu izvērtētajiem projektiem apstiprina Ogres novada pašvaldības dome)*,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis),**

**"Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Apstiprināt Ogres novada pašvaldības (turpmāk – Pašvaldība) konkursa “Remigrācijas atbalsta pasākums jaunu darba vietu radīšanai “Esi darba devējs Ogres novadā!”” komisijas izvērtētos un finansējuma saņemšanai izvirzītos projektu pieteikumus saskaņā ar projektu pieteikumu vērtējumu (pielikumā), piešķirot tiem finansējumu 3711,05 *euro* (trīs tūkstoši septiņi simti vienpadsmit *euro* un 5 centi) apmērā.
2. Uzdot Pašvaldības Centrālās administrācijas Stratēģiskās plānošanas nodaļai sagatavot finansējuma pieprasījumu Vidzemes plānošanas reģionam par summu 3711,05 *euro*.
3. Uzdot Pašvaldības Centrālās administrācijas Stratēģiskās plānošanas nodaļai organizēt līgumu slēgšanu ar finansējuma saņēmējiem par finansējuma piešķiršanu un izlietošanu konkursa ietvaros.
4. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E.Helmaņa paraksts)